APSTIPRINU

Viesītes novada pašvaldības

Iepirkumu komisijas priekšsēdētāja

\_\_\_\_\_\_\_\_\_\_\_\_\_\_S. Puzāne

2020.gada 18. februārī

Publisko iepirkumu likumā nereglamentētā iepirkuma

**Apliecinājuma karte vienkāršotai fasādes atjaunošanai**

ID Nr. VNP 2020/N – 09

**instrukcija**

1. **Informācija par pasūtītāju**

|  |  |
| --- | --- |
| **Pasūtītāja nosaukums** | Viesītes novada pašvaldība |
| **Juridiskā adrese** | Brīvības iela 10, Viesīte, Viesītes novads, LV-5237 |
| **Reģistrācijas numurs** | 90000045353 |
| **Tālrunis, fakss** | Tālr./fakss 65245920, mob.26450477 |
| **Kontaktpersonas** | * Iepirkumu speciāliste Silvija Eglīte, 65245920, 26450477, e-pasts silvija.eglite@viesite.lv;
* Būvinženieris Gatis Puzāns – 65245492, e-pasts gatis.puzans@viesite.lv
 |
| **Darba laiks** | P,O, T, C no plkst. 0800 līdz 1200 un no plkst.1230-1700; Piektdienās no plkst. 0800 līdz 1200 un no plkst.1230-1430 |

1. **Iepirkuma metode**
	1. Iepirkums tiek organizēts atbilstīgi Viesītes novada domes 2018.gada 19.aprīlī apstiprinātajiem noteikumiem Nr.2018/4 „Par kārtību, kādā tiek veikti Publisko iepirkumu likumā nereglamentētie iepirkumi” ( lēmums Nr.10, protokols Nr.5) <http://www.viesite.lv/wp-content/uploads/2018/04/Kartiba_Nereglamentetiem_iepirkumiem.pdf>.
2. **Iepirkuma priekšmets**
	1. Iepirkuma priekšmets ir būvniecības ieceres dokumentācijas - apliecinājumu kartes Viesītes muzeja “Sēlija”, Paula Stradiņa skolas vienkāršotai fasādes atjaunošanai sagatavošana (turpmāk tekstā – pakalpojums) saskaņā ar projektēšanas uzdevumu (3.pielikums).
3. **Līguma izpildes termiņš un izpildes vieta**
	1. Līguma izpildes maksimālais termiņš ir četri mēneši no līguma noslēgšanas dienas.
4. **Prasības pretendentam**
	1. Iepirkumā drīkst piedalīties fiziskas personas un būvkomersanti, kuriem ir tiesības sniegt atbilstošu projektēšanas pakalpojumus (informāciju pasūtītājs pārbaudīs būvniecības informācijas sistēmā [https://bis.gov.lv](https://bis.gov.lv/bisp/lv/construction_merchants));
5. **Piedāvājuma noformēšana**

6.1.Pretendentam jāiesniedz:

* + 1. Pieteikums (1.pielikums),
		2. finanšu piedāvājums (2.pielikums):
			1. Piedāvājumam jāatbilst šajā nolikumā noteiktajām prasībām.
			2. Finanšu piedāvājumā jānorāda piedāvātā cena euro. Cenā jāierēķina visi ar pakalpojuma sniegšanu saistītie izdevumi. Cena līguma izpildes laikā ir nemainīga.
1. **Piedāvājuma iesniegšanas laiks un veids**
	1. Piedāvājums iesniedzams ieskenētā veidā vai ar drošu elektronisko parakstu uz e-pastu silvija.eglite@viesite.lv līdz **2020. gada 24. februārim, plkst.17:00.**
	2. Pasūtītājs nodrošina iesniegto piedāvājumu konfidencialitāti līdz iesniegšanas termiņa beigām.
2. **Vērtēšana un tās kritēriji**
	1. Līguma slēgšanai tiks izvēlēts piedāvājums ar ***zemāko cenu***(tiks ņemta vērā kopējā finanšu piedāvājumā norādītā cena EUR bez PVN).
	2. Ja pretendenta piedāvājums neatbilst šīs instrukcijas prasībām, pretendenta piedāvājums tiks noraidīts.
	3. Ja piedāvātā cena pārsniedz pasūtītāja finanšu iespējas, pasūtītājs tiesīgs samazināt iepirkuma priekšmeta apjomu.
	4. Pasūtītājs iepirkumu var pārtraukt, ja tam ir objektīvs pamatojums (piemēram, piedāvātā cena pārsniedz pasūtītāja finanšu iespējas u.c.).
	5. Pasūtītājs neslēdz līgumu ar izraudzīto pretendentu, ja tam ir apturēta saimnieciskā darbība, tas ir maksātnespējīgs, uzsākta tā likvidācija (pārbauda publiskās datu bāzēs).
3. **Iepirkuma līgums**
	1. Pasūtītājs slēgs ar izraudzīto pretendentu iepirkuma līgumu, atbilstoši līguma projektam (4. pielikums). Ja pretendents, kā piedāvājums atbilst instrukcijas prasībām un ir ar zemāko cenu, atsakās slēgt līgumu, Pasūtītājs var slēgt līgumu ar nākamo pretendentu, kam ir zemākā cena.
4. **Citi nosacījumi**
	1. Iepirkums var tikt pārtraukts, ja:
		1. neviens no piedāvājumiem neatbilst instrukcijas prasībām,
		2. netiek iesniegti vismaz divi piedāvājumi,
		3. ir cits pamatots iemesls.

**Pielikumā:**

1. Dalības pieteikums,
2. Finanšu piedāvājums,
3. Projektēšanas uzdevums,
4. Līguma projekts.

1.pielikums

**Dalības pieteikums**

iepirkumam

**Apliecinājuma karte vienkāršotai fasādes atjaunošanai**

ID Nr. VNP 2020/N – 09

|  |
| --- |
| Informācija par pretendentu |
| Pretendenta nosaukums: |  |
| Reģistrācijas numurs un datums: |  |
| Reģistrācijas Nr. un datums Būvkomersantu reģistrā: |  |
| Saimnieciskā darbības veicēja reģistrācijas Nr. fiziskai personai |  |
| Juridiskā adrese: |  |
| Pasta adrese: |  |
| Tālrunis: |  |
| E-pasta adrese: |  |
| Interneta vietne: |  |
|  |
| Finanšu rekvizīti |
| Kredītiestādes nosaukums: |  |
| Kredītiestādes kods: |  |
| Konta numurs: |  |
|  |
| Informācija par pretendenta kontaktpersonu (atbildīgo personu) |
| Vārds, uzvārds: |  |
| Ieņemamais amats: |  |
| Tālrunis: |  |
| E-pasta adrese: |  |

Ar šo apliecinām savu dalību iepirkumā **“Apliecinājuma karte vienkāršotai fasādes atjaunošanai“,** identifikācijas Nr. VNP 2020/N-09.

Apstiprinām:

1. uzņēmumam nav apturēta saimnieciskā darbība, tas nav maksātnespējīgs un netiek likvidēts.
2. esam iepazinušies ar iepirkuma instrukciju, tajā skaitā, arī ar līguma projektu, un piekrītam visiem tajā minētajiem noteikumiem, tie ir skaidri un saprotami, iebildumu un pretenziju pret tiem nav.
3. piedāvājums ir spēkā līdz līguma noslēgšanai.
4. ja Pasūtītājs izvēlēsies šo piedāvājumu, apņemamies slēgt līgumu un pildīt visus līguma nosacījumus.
5. visa iesniegtā informācija ir precīza un patiesa.
6. Projektēšanas darbus veiks \_\_\_\_\_\_\_\_\_\_\_\_\_\_\_\_, sert. Nr. \_\_\_\_\_\_\_
7. Apliecinājuma karte tiks sagatavota \_\_\_\_\_ mēnešu laikā no līguma noslēgšanas.

|  |  |  |  |  |
| --- | --- | --- | --- | --- |
|  |  |  |  |  |
| vieta | datums | amats | paraksts | amatpersonas vārds, uzvārds |

**2.pielikums**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(pretendenta nosaukums)*

**FINANŠU PIEDĀVĀJUMS**

iepirkumam

**Apliecinājuma karte vienkāršotai fasādes atjaunošanai**

ID Nr. VNP 2020/N – 09

|  |  |  |
| --- | --- | --- |
| Nr.p.k. | Izmaksu pozīcija | Izmaksu pozīcijas cena EUR(bez PVN) |
|  | Apliecinājumu kartes Viesītes muzeja “Sēlija”, Paula Stradiņa skolas vienkāršotai fasādes atjaunošanai sagatavošana |  |
| **Summa kopā** |  |
| **PVN 21% EUR** |  |
| **Pakalpojuma cena EUR ar PVN** |  |

Apliecinu, ka finanšu piedāvājumā ir iekļautas visas izmaksas atbilstoši projektēšanas uzdevuma prasībām

|  |  |  |  |  |
| --- | --- | --- | --- | --- |
|  |  |  |  |  |
| vieta | datums | amats | paraksts | amatpersonas vārds, uzvārds |

**3.pielikums**

**PROJEKTĒŠANAS UZDEVUMS**

Viesītes muzeja “Sēlija”, Paula Stradiņa skolas

vienkāršotai fasādes atjaunošanai izstrāde

Peldu iela 2, Viesīte, Viesītes pag., Viesītes nov.

|  |  |  |
| --- | --- | --- |
| **1** | **2** | **3** |
| 1. | **Projektējamā objekta nosaukums** | **Apliecinājuma karte vienkāršotai fasādes atjaunošanai, fasādes siltināšanai** |
| 2. | Projektējamā objekta adrese | Peldu iela 2, Viesīte, Viesītes pag., Viesītes nov. |
| 3. | Zemes vienības kadastra apzīmējums | 5615 001 0771 |
| 4. | Ēkas kadastra apzīmējums | 5615 001 0771 001 |
| 5. | Pasūtītājs: nosaukums, adrese | **Viesītes novada pašvaldība**Brīvības iela 10, Viesīte, Viesītes pag., Viesītes nov., LV-5237 |
| 7. | Būvniecības veids | Vienkāršota fasādes atjaunošana |
| 8. | Projektēšanas stadijas | Apliecinājuma karte vienkāršotai fasādes atjaunošanai ar grafisko materiālu |
| 9. | Projektēšanas robežas | Projektēšanas robežas aptver vienu zemes gabalu, esošo ēku ar apbūves laukumu 489.8 m2 |
| 10. | Izejas materiāli projektēšanai | 1. Ēkas kadastrālās uzmērīšanas lieta;2. Ēkas tehniskās apsekošanas atzinums;3. Ēkas energoaudita pārskats. |
| 11. | Ziņas par būvi | Telpu kopējā platība: 638.5 m2Ēkas apbūves laukums: 489.8 m2Ēkas stāvu skaits: 2 virszemes stāvi un 1 pagrabstāvsBūves klasifikācijas kods: 1263 – Skolas, universitātes un zinātniskajai pētniecībai paredzētās ēkasĒkas grupa saskaņā ar MK noteikumu Nr. 500 “Vispārīgie būvnoteikumi” 1. pielikumu – II grupa. |
| 12. | Galvenie projektā paredzamie darbi | 1. Fasādes sienu siltināšana ar akmens vati *120 mm biezumā*, saskaņā ar ETAG 004 sistēmu;
2. Cokola un pamatu siltināšana ar ekstrudēto putu polistirolu *100 mm* biezumā *~1.0 m dziļumā*;
3. Fasādes dekoratīvā apmetuma uzklāšana;
4. Logu ailu siltināšana ar ~*30 mm* akmens vati;
5. Ēkas pamatu hidroizolācijas atjaunošana;
6. Ēkas pamatu aizsargapmales uzstādīšana;
7. Jaunu skārda palodžu uzstādīšana;
8. Ārdurvju izbūve esošā, aizmūrētā ailā, ēkas Z - fasādē;
9. Ieejas lieveņa atjaunošana, ēkas Z - fasādē.
 |
| 13. | Būvniecības ieceres dokumentācija apjoms | 1. Atbilstoši 2014. gada 2. septembra Ministru kabineta noteikumiem Nr. 529 „Ēku būvnoteikumi” prasībām;2. Atbilstoši 2014. gada 19. augusta Ministru kabineta noteikumiem Nr. 500 „Vispārīgie būvnoteikumi” prasībām;3. Atbilstoši 2017. gada 3. maija Ministru kabineta noteikumu Nr. 239 Noteikumi par Latvijas būvnormatīvu LBN 501-17 „Būvizmaksu noteikšanas kārtība” prasībām. |
| 14. | Būvniecība ieceres dokumentācijas saskaņošana. | 1. 1. Būvniecības ieceres dokumentācijas saskaņošanu veic projektētājs saskaņā ar ieinteresēto institūciju izsniegtajiem tehniskajiem u.c. noteikumiem;
2. 2. Projektētājs Būvniecības ieceres dokumentāciju iesniedz Būvniecības informācijas sistēmā (BIS), Krustpils novada būvvaldē ieceres akcepta saņemšanai.
 |
| 15. | Vispārīgie projektēšanas nosacījumi | 1. Būvniecības tehnisko dokumentāciju izstrādāt, ievērojot LR spēkā esošos būvnormatīvus, Latvijas valsts standartus, tehnisko noteikumu prasības;2. Pēc projektēšanas uzdevuma parakstīšanas pretendents nevar atsaukties uz nepilnīgu vai neizprastu projektēšanas uzdevumu;3. Projektētājam ir jāņem vērā jebkādi citi projektēšanas darbi, ietverot visus projektēšanas darbus, arī tos, kas nav ietverti darba uzdevumā un/vai ir nepieciešami būvobjekta funkcionēšanai, būvniecībai un pilnīgai objekta nodošanai ekspluatācijā. Nekāda papildus maksa par neuzskaitītiem darbiem netiek atzīta;4. Pasūtītājam ir tiesības izvirzīt pretenzijas par būvniecības ieceres dokumentāciju, ja tā pilnīgi vai daļēji neatbilst Projektēšanas uzdevumam, LR Būvnormatīviem, Pasūtītāja rakstiski noformulētām prasībām, vai satur kļūdainus risinājumus;5. Būvniecības ieceres dokumentācijas kļūdainu risinājumu gadījumā Projektētājs veic nepieciešamo korekciju izstrādāšanu bez papildu izmaksām Pasūtītājam;6. Būvizmaksu aprēķinu, veic atbilstoši 2017. gada 3. maija Ministru kabineta noteikumu Nr. 239 Noteikumi par Latvijas būvnormatīvu LBN 501-17 „Būvizmaksu noteikšanas kārtība” prasībām |
| 16. | Citi nosacījumi | 1. Uzsākot apliecinājuma kartes izstrādi, Projektētājs, kopīgi ar Pasūtītāju, veic ēkas apsekošanu.2. Projektēšanas ilgums: 4 mēneši no līguma noslēgšanas brīža;3. Paredzamais būvdarbu ilgums: 8 mēneši no būvdarbu uzsākšanas brīža |
| 17. | Pasūtītājam iesniedzams tehniskais projekts | Būvniecības ieceres dokumentācijas un grafiskā materiāla izdrukāti komplekti 3 eksemplāros. Papildus iepriekš minētajam būvniecības ieceres dokumentāciju un grafiskās daļas plānus iesniegt vienā eksemplārā CD veidā vektordatu formā, \*dwg. un \*PDF formātā, teksta daļa iesniedzama MS Word, MS Excel programmā |
| 18. | Pasūtītāja atbildīgie pārstāvji | Viesītes novada pašvaldības Attīstības un plānošanas nodaļas būvinženieris Gatis Puzāns, e-pasts: gatis.puzans@viesite.lv, tel.28636652Viesītes muzeja “Sēlija” vadītājaAnda Sloga, e-pasts: info@muzejsselija.lv, tel. 29116334 |

4.pielikums

**LĪGUMA PROJEKTS**

iepirkumam

**Apliecinājuma karte vienkāršotai fasādes atjaunošanai**

ID Nr. VNP 2020/N – 09

**Viesīte, Viesītes novads 2020. gada** \_\_.\_\_\_\_\_\_\_

**Viesītes novada pašvaldība”,** reģistrācijas Nr. LV90000045353*,* juridiskā adrese: *Brīvības iela 10, Viesīte, Viesītes novads, LV5237*, tās domes priekšsēdētāja,**Alfona Žuka** personā, kurš darbojas pamatojoties uz pašvaldības nolikumu (turpmāk tekstā - Pasūtītājs), no vienas puses,

un

*<Izpildītāja nosaukums>,* reģistrācijas Nr. *<reģistrācijas numurs>,* juridiskā adrese: *<adrese>*, tā *< amats, vārds, uzvārds>* personā, kura rīkojas saskaņā ar *<pilnvarojošā dokumenta nosaukums>* pamata (turpmāk tekstā Izpildītājs) no otras puses,

abi kopā un katrs atsevišķi turpmāk šā līguma tekstā saukti par Pusēm, pamatojoties uz *Publisko iepirkumu likumā nereglamentētā iepirkuma* ***"* Apliecinājuma karte vienkāršotai fasādes atjaunošanai”**, identifikācijas Nr. VNP 2020/N – 09, rezultātiem un Izpildītāja iesniegto piedāvājumu, noslēdz šādu līgumu:

1. **Līguma priekšmets**
	1. Līguma priekšmets ir Krustpils novada būvvaldē saskaņota **Apliecinājuma karte vienkāršotai fasādes atjaunošanai** (turpmāk – apliecinājuma karte) atbilstoši projektēšanas uzdevumam (līgums 1. pielikums).
	2. Izpildītājs apņemas ar saviem spēkiem un materiāltehniskajiem līdzekļiem veikt apliecinājuma kartes sagatavošanu, turpmāk tekstā – „Darbs”, saskaņā ar projektēšanas uzdevumu un normatīvajiem aktiem.
2. **Līguma summa un apmaksas kārtība**
	1. Līguma cena, saskaņā ar Izpildītāja pievienoto finanšu piedāvājumu ir EUR **\_\_\_\_\_\_\_\_\_\_\_\_\_** (\_\_\_\_\_\_\_\_\_\_\_), plus 21% PVN EUR **\_,** kopā EUR: \_ apmērā, turpmāk tekstā – *„Līguma summa”*.
	2. Līguma summā ietilpst visas ar Darba veikšanu un Līgumā noteikto prasību izpildi saistītās izmaksas, tajā skaitā visas procesā izmantojamo materiālu un darbu izmaksas, kā arī iespējamie nodokļu un nodevu maksājumi valsts un pašvaldības budžetos un citi maksājumi, kas būs jāizdara Izpildītājam, lai pienācīgi un pilnībā veiktu Darbu.
	3. Šis Līgums ir fiksētās summas līgums, kas balstīts uz Izpildītāja kopējo Piedāvājuma summu. Projektēšanas darbu sadārdzinājums ne līdz šī Līguma noslēgšanai, ne arī tā izpildes laikā Izpildītājam netiek atlīdzināts.
	4. Līguma summa netiek mainīta, bet tā var tikt koriģēta atbilstoši pievienotās vērtības nodokļa izmaiņām.
	5. Pasūtītājs samaksu veic pārskaitot attiecīgo naudas summu uz Izpildītāja norādīto kredītiestādes kontu 30 (trīsdesmit) dienu laikā pēc Pušu parakstīta Darba nodošanas – pieņemšanas akta un atbilstoša maksājuma pieprasījuma (rēķina) saņemšanas dienas.
3. **Līguma termiņš un Darbu nodošanas – pieņemšanas kārtība**
	1. Līgums stājas spēkā pēc tā abpusējas parakstīšanas brīža, un tā darbība izbeidzas pēc visu līguma saistību izpildes pilnā apmērā.
	2. Līguma izpildes maksimālais termiņš \_\_\_\_\_\_\_\_\_\_\_ no līguma noslēgšanas dienas.
	3. Pēc Darba dokumentācijas saskaņošanas ar Pasūtītāju Izpildītājs veic Darba dokumentācijas saskaņošanu ar visām nepieciešamajām institūcijām, tostarp galīgā akcepta saņemšanu no būvvaldes.
	4. Dokumentāciju Izpildītājs iesniedz Pasūtītājam ar nodošanas pieņemšanas aktu.
	5. Darba iesniegšanas datums ir diena, Izpildītājs ir iesniedzis Pasūtītājam Izpildītāja parakstītu Darba nodošanas – pieņemšanas aktu un LR normatīvajos aktos noteiktajā kārtībā un apjomā saskaņotu Darba dokumentāciju.
4. **Pušu atbildība**
	1. Izpildītājs:
		1. veic Darbu saskaņā ar projektēšanas uzdevumu, tehniskajiem noteikumiem, ievērojot Līguma, LR būvnormatīvu un normatīvo aktu prasības. Izpildītājs, parakstot Līgumu, atzīst, ka projektēšanas uzdevuma nosacījumi ir skaidri un, ka prasības var īstenot atbilstoši Līguma noteikumiem, nepārkāpjot LR normatīvo aktu prasības. Izpildītājs ir tiesīgs atkāpties no projektēšanas uzdevumā noteiktajām prasībām tikai ar Pasūtītāja rakstisku piekrišanu;
		2. veic Darbu atbilstoši vispārpieņemtai labai un kvalitatīvai nozares praksei, tas ir, pielieto tāda līmeņa profesionālās prasmes un iemaņas, uzmanību un rūpību, kas būtu pamatoti sagaidāms no kvalificēta, prasmīga un pieredzējuša uzņēmēja, un pielieto tādas metodes, risinājumus un standartus, kas ir starptautiski vispārpieņemti nolūkā nodrošināt drošu, efektīvu, augsti kvalitatīvu un Pasūtītājam ekonomiski izdevīgu Darbu. Izpildītājs uzņemas pilnu atbildību par visu Darba izpildes gaitā izmantoto metožu un veikto darbību un tā rezultāta atbilstību, stabilitāti un drošību;
		3. Izpildītājs apliecina, ka tam ir visas nepieciešamās un LR tiesību aktos paredzētās atļaujas, licences, sertifikāti u.tml., šajā Līgumā noteikto saistību pienācīgai izpildei, kā arī atbilstošas zināšanas, kvalifikācija un pieredze un pietiekams skaits kvalificētu speciālistu un darbinieku;
		4. veic Darbu Līgumā noteiktajos termiņos;
		5. nekavējoties novērš Pasūtītāja norādītās Darba nepilnības;
		6. atlīdzina Pasūtītājam nodarītos zaudējumus pilnā apmērā;
		7. ja būvniecības laikā tiek konstatēti papildu darbi, ko Izpildītājs varēja konstatēt Darba sagatavošanas laikā, bet nav to paredzējis, tad Izpildītājs finansiāli atbild par Pasūtītājam nodarītājiem zaudējumiem;
		8. ievēro un pilda Pasūtītāja likumīgās prasības;
		9. .nodrošina visu nepieciešamo saskaņojumu (ja nepieciešams, tad arī papildu tehnisko noteikumu) saņemšanu;
		10. atbilstoši Pasūtītāja pilnvarojumam veic visas nepieciešamās darbības Darba saskaņošanai un akceptēšanai būvvaldē;
		11. neizpauž Līguma darbības laikā un arī pēc tā izbeigšanās Līguma izpildes laikā iegūto informāciju trešajām personām bez Pasūtītāja rakstiskas atļaujas saņemšanas, izņemot gadījumus, kas ir paredzēti un noteikti LR normatīvajos aktos;
	2. Pasūtītājs:
		1. sniedz Izpildītājam Darba veikšanai pieprasīto informāciju un dokumentus, kas Pasūtītājam ir pieejami;
		2. Pasūtītājam ir tiesības veikt kontroli attiecībā uz Līguma izpildi, tostarp pieaicinot speciālistus.
		3. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Darba veikšanu un Līguma izpildi.
	3. Izpildītājam nav tiesību pieprasīt papildu izmaksu segšanu, kas saistīta ar Piedāvājumā norādīto apakšuzņēmēju vai speciālistu aizstāšanu.
	4. Pēc Darba nodošanas – pieņemšanas akta abpusējas parakstīšanas Darbs ir Pasūtītāja īpašums, tai skaitā, visas mantiskās tiesības pieder Pasūtītājam.
	5. Izpildītājs atļauj Pasūtītājam pēc Darba nodošanas – pieņemšanas akta abpusējas parakstīšanas, nesaskaņojot ar Izpildītāju, veikt jebkādus pārveidojumus, grozījumus un papildinājumus Darbā.
	6. Būvdarbu iepirkuma laikā Izpildītājs konsultē Pasūtītāju par būvprojektu un palīdz sagatavot atbildes uz ieinteresēto piegādātāju jautājumiem, kas saistīti ar darbu apjomiem, tehniskajiem risinājumiem, materiāliem un būvtehnoloģijām.
	7. Izpildītājam ir tiesības saņemt Līguma summas samaksu par Darbu, ja Darbs ir veikts atbilstoši Līguma noteikumiem.
	8. Puses ievēro normatīvos aktus personu datu aizsardzībā.
5. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un epizootijas, kara darbība, nemieri, blokādes u.c.
	2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
	3. Ja nepārvaramas varas apstākļu un to seku dēļ nav iespējams izpildīt šajā Līgumā paredzētās saistības ilgāk kā 3 (trīs) mēnešus, Puses pēc iespējas drīzāk sāk sarunas par šī Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus šajā Līgumā vai sagatavo jaunu līgumu, vai arī lauž šo Līgumu.
6. **Atbildība un apdrošināšana**
	1. Izpildītājs atbild par Līguma ietvaros izpildītā Darba atbilstību LR būvnormatīvu un citu normatīvo aktu prasībām. Izpildītājs ir atbildīgs par visiem Pasūtītājam nodarītajiem zaudējumiem, kas rodas vai var rasties dēļ Darba neatbilstības LR būvnormatīvu vai citu normatīvo aktu prasībām.
	2. Izpildītāja būvspeciālistu profesionālā civiltiesiskā atbildība jāapdrošina LR likumdošanas aktos paredzētajā kārtībā.
7. **Līgumsods**
	1. Darbu izpildes termiņa nokavēšanas gadījumā Izpildītājam jāsamaksā Pasūtītājam soda nauda 0.1% apmērā no Līguma kopējās summas par katru nokavēto dienu, bet ne vairāk kā 10% no neizpildītās summas.
	2. Apmaksas termiņa nokavēšanas gadījumā Pasūtītājam jāsamaksā Izpildītājam soda nauda 0.1% apmērā no Līguma kopējās summas par katru nokavēto dienu, bet ne vairāk kā 10% no nesamaksātās summas.
	3. Puses atsakās no augšminētajām soda sankcijām gadījumā, ja otra Puse pierāda, ka kavēšanās iemesls ir trešā puse vai nepārvarama vara un tās iemeslu minētā Puse nav varējusi novērst.
	4. Ja nokavēts kāds no Līgumā noteiktajiem termiņiem, tad līgumsods tiek aprēķināts atbilstoši Līguma 7.1. un 7.2.punkta nosacījumiem un par periodu, kas sākas nākamajā dienā pēc Līgumā noteiktā saistību izpildes termiņa un ietver dienu, kurā saistības izpildītas.
	5. Līgumsoda samaksa neatbrīvo Puses no Līgumā noteikto saistību pilnīgas izpildes.
	6. Ja līgums tiek lauzts 8.2.1. – 8.2.3.punktā minēto iemeslu dēļ, tad Pasūtītājs var prasīt no Izpildītāja līgumsodu 10% (desmit procentu) apmērā no neizpildītās saistības.
	7. Līgumsodu jāsamaksā 10 (desmit) darba dienu laikā no attiecīga rēķina saņemšanas dienas.
	8. Pasūtītājam ir tiesības ieskaita kārtībā samazināt maksājamo naudas summu Izpildītājam, kas paredzēta par izpildīto Darbu, tādā apmērā, kādā ir aprēķināta līgumsodu summa.
8. **Līguma laušana un grozīšana**
	1. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.
	2. Pasūtītājs var vienpusēji atkāpties no Līguma, par to rakstveidā paziņojot Izpildītājam:
		1. ja Izpildītājs nepilda Līgumā noteiktās saistības – ar nosacījumu, ka Izpildītājs 5 (piecu) darba dienu laikā no attiecīga Pasūtītāja paziņojuma saņemšanas dienas nav novērsis konstatēto Līgumā noteikto saistību neizpildi;
		2. ja Izpildītājs neievēro LR būvniecības vai citu normatīvo tiesību aktu prasības;

## ja Izpildītājs kavē Līgumā noteiktos termiņus ilgāk par 10 (desmit) kalendārajām dienām;

## ja Izpildītājs ir atzīts par maksātnespējīgu;

* 1. Līguma 8.2.punktā minētajos gadījumos Līgums ir uzskatāms par izbeigtu trešajā dienā no Pasūtītāja paziņojuma par vienpusēju atkāpšanos no Līguma nosūtīšanas dienas Izpildītājam. Ja Līgums tiek izbeigts, pamatojoties uz Līguma 8.2.punktu, tad Pasūtītājs neveic samaksu par daļējo Darba izpildi.
	2. Izpildītājs 10 (desmit) dienu laikā no Pasūtītāja paziņojuma par vienpusēju atkāpšanos no Līguma saņemšanas dienas samaksā Pasūtītājam līgumsodu saskaņā ar Līguma noteikumiem.
	3. Līguma termiņš var tikt pagarināts, pusēm savstarpēji vienojoties.
1. **Piemērojamās tiesības un strīdu risināšanas kārtība**
	1. Līgums interpretējams un pildāms saskaņā ar LR normatīvajiem aktiem. Līgumā nenoregulētajiem jautājumiem piemērojami LR normatīvie akti.
	2. Strīdus Puses risina savstarpēju pārrunu ceļā vai vispārējās jurisdikcijas tiesā LR normatīvajos aktos noteiktajā kārtībā.
	3. Līgumā noteikto tiesību un pienākumu nodošana trešajām personām nav pieļaujama.
	4. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību.
	5. Pasūtītāja kontaktpersona par Līguma izpildi – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	6. Izpildītāja kontaktpersona par Līguma izpildi –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	7. .Puses rakstveidā informē otru Pusi par kontaktinformācijas vai rekvizītu maiņu.
	8. Līguma dokumenti:
	9. Iepirkuma instrukcija- glabājas pie pasūtītāja,
	10. Izpildītāja piedāvājums iepirkumam - glabājas pie pasūtītāja,
	11. Šis līgums,
	12. Līguma pielikumi,
	13. Līguma grozījumi, ja tādi būs.
	14. Līgums sagatavots un parakstīts divos oriģinālos eksemplāros, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
	15. Šādi Līguma pielikumi ir Līguma neatņemama sastāvdaļa:

1. pielikums: Projektēšanas uzdevums;

1. **Pušu rekvizīti un paraksti**